gl gl es gl ca en gl gl gl gl gl gl gl gl en gl gl gl gl gl gl gl gl en gl pt gl gl gl gl gl gl pt gl gl gl gl gl gl es es gl hy hy
O novo proxecto do Colectivo Egeria e Fonmiñá, a exposición itinerante "No Camiño”, foi presentado no Cebreiro | Fonmiñá
Concepción Arenal, 63 - Entrechan - 27004 - Lugo     ‌ info@semanadecinedelugo.com
Foi presentado na igrexa de Santa María a Real do Cebreiro o novo proxecto do Colectivo Egeria, a mostra itinerante "NO CAMIÑO", que co subtítulo "As imaxes que viron os peregrinos" recompila imaxes antigas dos Camiños de Santiago ao seu paso pola provincia de Lugo, ademais de textos literarios relacionados con eses anacos da historia do Camiño, hoxe perdidos na súa maior parte. A mostra conta co patrocinio da Xunta de Galicia, a través da Axencia de Turismo de Galicia, e nas vindeiras semanas percorrerá os Camiños de Santiago pola nosa provincia. No acto inaugural participaron o párroco de Santa María a Real do Cebreiro, Francisco Miramontes, e o presidente do Colectivo Egeria, Xulio Xiz.
No Camiño: Señores da luz, Señores da palabra
Son SEÑORES DA LUZ os que, aínda agora pero especialmente en tempos difíciles en recursos e tecnoloxía, captaban coas súas cámaras instantes de vida, deixando permanente constancia dunha presenza ou dun feito. Son SEÑORES DA PALABRA os que -en poesía ou en prosa- fabularon ou deixaron constancia de feitos acontecidos, situacións, persoas… dos mesmos lugares onde se fixeron as históricas fotos. E xa que imaxes e textos se centran nos Camiños de Santiago existentes nas terras lucenses, chamámoslle a esta acción “NO CAMIÑO”, para poñer de actualidade e en valor ese conxunto de obras que compre rescatar do esquecemento.
Con este Proxecto-Homenaxe  a –coñecidos ou anónimos- históricos Señores da Luz e da Palabra, SEÑORES DOS CAMIÑOS en fin, mestres dos tempos heroicos da fotografía e da escrita, cronistas literarios e gráficos, queremos divulgar algunhas das súas fermosas imaxes, entrañables, inesquecibles, acompañadas por textos literarios que as complementan ou destacan, en singular conxunción de arte visual e literaria, ao servizo da intelixencia cómplice do espectador.
As fotografías, perfectamente localizables polo espectador e debidamente identificadas, son un valor por si mesmas e o testemuño da luz resulta complementado ou resaltado polas citas literarias, que poñen de relevo tanto os aspectos que a imaxe reflicte como outros detalles históricos ou sociais, que axudan á comprensión ou ao impacto, por completar a visión do espectador. A exposición está formada por 10 paneis impresos por ámbolos dous lados, que conteñen fotografías e os seus correspondentes textos.
Organiza esta acción o COLECTIVO CULTURAL EGERIA, coa colaboración de GaliciaDigital e do Grupo Fotocinematográfico Fonmiñá, sendo comisario da mostra o responsable de fotografía deste histórico grupo lucense e prestixioso fotógrafo, Eduardo Rodríguez Ochoa e  responsable da acción o Presidente do colectivo Egeria e do Grupo Fonmiñá, Xulio Xiz.
Palmarés 44 Semana de Cine de Lugo
María Casares e Margarita Ledo Andión, no Paseo do Cine
Inauguración do Paseo do Cine e descubrimento das placas de María Casares e Margarita Ledo Andión / Inauguración oficial da Semana de Cine
Palmarés 44 Semana de Cine de Lugo
María Casares e Margarita Ledo Andión, no Paseo do Cine
Inauguración do Paseo do Cine e descubrimento das placas de María Casares e Margarita Ledo Andión / Inauguración oficial da Semana de Cine
© Copyright 2019-2022 - Grupo Fotocinematográfico Fonmiñá
Concepción Arenal, 63 - 27004 - Lugo / info@semanadecinedelugo.com
Aviso Legal / Política de cookies